b'\n_START_ARTICLE_\nValdesoto\n_START_PARAGRAPH_\nLa parr\xc3\xb2quia de Valdesoto \xc3\xa9s a la part sud-oriental del conceyu de Siero, en el Principat d\'Ast\xc3\xbaries. T\xc3\xa9 una poblaci\xc3\xb3 de 1.941 habitants (INE, 2008)._NEWLINE_Valdesoto ocupa un ampli altipl\xc3\xa0 o vall envoltat de diferents sistemes muntanyosos de poca import\xc3\xa0ncia i masses arb\xc3\xb2ries relativament grans, travessada per diversos rierols, un dels quals t\xc3\xa9 el mateix nom que la parr\xc3\xb2quia. Amb descripci\xc3\xb3 geogr\xc3\xa0fica es conclou que el nom deriva etimol\xc3\xb2gicament de la conjunci\xc3\xb3 de les paraules "valle" (vall) i "soto" (forest, bosc, lloc ple d\'arbres en riberes o begues), i que de la primitiva forma de Valle de Soto s\'ha evolucionat a Valdesoto._NEWLINE__NEWLINE_Les principals vies de comunicaci\xc3\xb3 de Valdesoto s\xc3\xb3n l\'AS-1, l\'AS-246 (Carretera Carbonera), i les provincials SI-8, SI-11 i SI-16. A m\xc3\xa9s a m\xc3\xa9s l\'Autovia del Cant\xc3\xa0bric passa molt a prop de la parr\xc3\xb2quia, amb enlla\xc3\xa7 a la capital del municipi, La Pola Siero, a nom\xc3\xa9s 4 quil\xc3\xb2metres de Valdesoto. Tamb\xc3\xa9 travessa la parr\xc3\xb2quia el ferrocarril FEVE entre Xix\xc3\xb3n i Llaviana, amb dos baixadors en el seu terme.'